《赠陈宣干》
宋代·喻良能

嗜古心仍切，寻诗句益工。
十年江左别，一笑日边同。
补外吾天幸，怀归子道东。
好为旬朔款，解榻待春风。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。